hotchpotch/miracl-hf-unified huggingface dataset:
นโยบายจีนเดียว
นโยบายหนึ่งประเทศจีน หมายถึงข้อกำหนดการใช้หรือมุมมองว่ามีเพียงหนึ่ง รัฐ เรียกว่า"ประเทศจีน" ภายใต้การดำรงอยู่ของสองรัฐบาลที่อ้างว่าเป็น"ประเทศจีน" ข้อกำหนดนี้หมายความว่าประเทศที่มีความสัมพันธ์ทางการทูตกับสาธารณรัฐประชาชนจีน(จีนแผ่นดินใหญ่) ต้องยุติความสัมพันธ์ทางการทูตกับสาธารณรัฐจีน(ไต้หวัน) และในทางกลับกันหากสถาปนาความสัมพันธ์ทางการทูตกับสาธารณรัฐจีนก็ต้องยุติความสัมพันธ์ทางการทูตกับสาธารณรัฐประชาชนจีน
นโยบายจีนเดียวต่างจาก"หลักการจีนเดียว" ซึ่งหลักการนั้นถือว่าทั้งไต้หวันและจีนแผ่นดินใหญ่คือจีนทั้งหมด หลักการจีนเดียวดัดแปลงมาจาก ฉันทามติ 1992 ของรัฐบาลสาธารณรัฐจีนในขณะนั้นกับข้อกำหนดของสาธารณรัฐประชาชนจีนซึ่งขึ้นอยู่กับเสียงข้างมากของพรรคภายใต้ฉันทามติทั้งสองรัฐบาลเห็นด้วยที่มีเพียงที่เดียวที่มีอำนาจอธิปไตยที่รวมทั้งสองแผ่นดินใหญ่จากจีนไปไต้หวัน,แต่ไม่เห็นด้วยเรื่องของรัฐบาลว่าใครคือผู้ถูกต้องตามกฎหมายที่จะเป็นรัฐบาลของประเทศนี้ซึ่งเป็นสถานการณ์ที่คล้ายคลึงกันกับเกาหลี
ในวันที่ 2 ธันวาคม 2016 โดนัล ทรัมป์ ว่าที่ประธานาธิบดีสหรัฐอเมริกา และไช่ อิงเหวิน ประธานาธิบดีไต้หวัน โทรศัพท์ส่วนตัวหากันเกี่ยวกับเรื่องทางเศรษฐกิจการเมืองระหว่างไต้หวันและสหรัฐฯ
นโยบายจีนเดียวยังเป็นความสำคัญสำหรับการเมืองเพื่อแสดงให้เห็นความสัมพันธ์ทางการทูตกับจีนแผ่นดินใหญ่เนื่องจากการกลายเป็นค่านิยมที่ทุกชาติทราบกันทั่วไปว่า จีน หมายถึงจีนแผ่นดินใหญ่ไม่ใช่ไต้หวัน อย่างไรก็ตามหลายชาติไม่ต้องการให้เรื่องนี้เป็นเรื่องพิเศษเพราะต้องการรักษาความสัมพันธ์กับทั้งสองประเทศไว้ บางประเทศใช้เงื่อนไขว่า"ยอมรับ","เข้าใจ" ในขณะที่ประเทศอื่นในข้อบังคับใช้คำว่า"สนับสนุน"หรือ"รับรู้" สำหรับปักกิ่งเป็นตำแหน่งสถานะของไต้หวัน
ชื่อ "จีนไทเป" ใช้ในระหว่างประเทศตั้งแต่ที่ไต้หวันใช้ชื่อว่า "ไต้หวัน" ซึ่งบ่งบอกว่าเป็นประเทศแยกออกและชื่อ "สาธารณรัฐจีน" บ่งบอกว่ามีสองจีน ดังนั้นชื่อทั้งสองละเมิดหลักการนโยบายจีนเดียว ชื่อไต้หวันเคยเป็นชื่อย่อของสหภาพระหว่างไต้หวัน, เกาะเผิงหู, หมู่เกาะจินเหมิน และเกาะมัตสึ ตัวอย่างเช่น
ประเทศส่วนใหญ่ยอมรับจีนแผ่นใหญ่ในทางการทูตจึงตั้งสำนักงานเศรษฐกิจขึ้นเพื่อทำหน้าที่แทนในการติดต่อกับไต้หวัน ขณะที่ไต้หวันมีสำนักงานเศรษฐกิจและวัฒนธรรมไทเป(TECRO) ทำหน้าที่เป็นสถานทูตโดยพฤตินัยเพื่อติดต่อกับประเทศอื่นๆ
สำหรับฟิลิปปินส์ สถานฑูตที่ไม่เป็นทางการเรียกสำนักงานเศรษฐกิจและวัฒนธรรมมะนิลา ถึงแม้ว่าจะเป็นสำนักงานเศรษฐกิจและวัฒนธรรมแต่ที่เว็บไซต์ปรากฏชัดเจนว่าสำนักงานตัวแทนฟิลิปปินส์ในไต้หวัน และยังมีบริการต่างๆอย่างเช่นการทำวีซ่าและพาสปอร์ต
ผู้สำเร็จราชการแห่งฮังการี
ผู้สำเร็จราชการแห่งฮังการี () เป็นผู้บริหารราชการแผ่นดินในพระปรมาภิไธยหรือพระนามาภิไธยพระมหากษัตริย์ฮังการี
ในวันที 1 มีนาคม 1920, สภานิติบัญญัติแห่งฮังการี เห็นชอบให้มีการสถาปนาราชอานาจักรฮังการีขึ้นใหม่ แต่มิได้อัญเชิญสมเด็จพระเจ้าคาร์ลที่ 4 แห่งฮังการีจากการเนรเทศนอกประเทศเพื่อทรงกลับมาเถลิงวัลย์ราชสมบัติเป็นจักรพรรดิฮับส์บูร์กเนื่องจากสถานการณ์ไม่อำนวยพระองค์จึงทรงแต่งตั้งพลเรือเอกมิกโลช โฮร์ตีเป็นผู้สำเร็จราชการแห่งฮังการีและหลังการสวรรคตของสมเด็จพระเจ้าคาร์ลที่ 4 มิกโลช โฮร์ตีจึงเป็นประมุขแห่งรัฐฮังการีโดยพฤตินัย จนกระทั่งรัฐบาลเอกภาพแห่งชาติฮังการีที่นำโดยพรรคแอร์โรวครอส ยึดอำนาจโฮร์ตีและยกเลิกตำแหน่งผู้สำเร็จราชการในปี 1944
รัฐเอกราชโครเอเชีย
รัฐเอกราชโครเอเชีย (, NDH; ; ) เป็นรัฐหุ่นเชิดของนาซีเยอรมนี และอิตาลีในช่วงสงครามโลกครั้งที่สองโดยรัฐนี้ก่อตั้งขึ่นในวันที่ 10 เมษายน 1941 หลังบุกครองยูโกสลาเวียได้สำเร็จโดยรัฐนี้มีดินแดนคือในประเทศโครเอเชีย, บอสเนียและเฮอร์เซโกวีนา, เซอร์เบีย และ สโลวีเนียในปัจจุบันโดยในยุคนี้ชาวเซิร์บ, ชาวยิว, ชาวโรมา, ประชาชนที่ต่อต้านฟาสซิสต์, ถูกจับเป็นจำนวนมากและส่งเข้าค่ายกักกันยาเชโนวัช.
รัฐดังกล่าวยังถูกปกครองโดยคนสองกลุ่ม คือ ชาวโครแอต และ ชาวบอสนีแอก โดยถือทัศนะคติ แนวคิด เกรตโครเอเชีย และ เกรตบอสเนีย เป็นทัศนะคติหลักตั้งของชาติ ซึ่งสองอุดมการณ์มีมุมมองต่อต้าน ชาวยิว และ ชาวเซิร์บ .
ก่อนสงครามโลกครั้งที่ 2 ชาวโครแอตและชาวบอสนีแอก ถูกปกครองภายใต้การปกครองของชาวเซิร์บ ใน ราชอาณาจักรยูโกสาเวีย ชาวเซิร์บนับถือศาสนาคริสต์นิกายออร์โทด็อกซ์ ขณะที่ชาวบอสนีแอกนับถือศาสนาอิสลาม และชาวโครแอตนับถือคริสต์โรมันคาทอลิก แต่การปกครองโดยชาวเซิร์บ แสดงความไม่พอใจที่ก่อให้เป็นพลังของชาวมุสลิมและชาวคาทอลิก ในการก่อตั้งอุดมการณ์ร่วมชาวโครแอตและบอสนีแอก (Hrvati i Muslimani) หลังการแพร่หลายของลัทธิฟาสซิสต์ ระบอบนี้ได้ชักนำความเกลียดชังชาวเซิร์บ ซึ่งมีความสัมพันธ์ที่ดีกับชาวยิว ทำให้เกิดแนวคิด การต่อต้านยิว = การต่อต้านชาวเซิร์บ การต่อต้านชาวยิวและเซิร์บ แพร่หลายจนเกิดสงครามโลกครั้งที่ 2 รัฐบาลของรัฐเอกราชโครเอเชีย ได้จับชาวยิวและชาวเซิร์บ สู่การสังหารหมู่ ที่ ค่ายกักกันยาเชโนวัช.
รัฐเอกราชโครเอเชีย เป็นรัฐสองเชื้อชาติ สองศาสนา คือ ชาวคริสต์โครเอเชียน (Hrvati) และ ชาวมุสลิมบอสเนีย (Muslimani) การปกครองของรัฐนี้ถูกควบคุมโดยนาซีเยอรมันและอิตาลีพอสมควร ในลักษณะรัฐหุ่นเชิด แต่โครงสร้างการปกครอง ปกครองด้วยระบอบกษัตริย์ และ ระบอบพรรคการเมืองเดียว เน้นแนวคิดฟาสซิสต์ และ อุดมการณ์ร่วมชาวโครแอตและชาวบอสนีแอก โดยมี อันเท ปาเวลิช เป็นผู้นำ
ค่ายมูลวิวัติแห่งชาติ (ค.ศ. 1934)
ค่ายมูลวิวัติแห่งชาติ (, ONR) เป็นพรรคการเมืองแนวขวาจัด, ชาตินิยม และต่อต้านคอมมิวนิสต์ในโปแลนด์ ก่อตั้งในวันที่ 14 เมษายน ค.ศ. 1934 โดยพรรคการเมืองนี้มีแนวคิดฟาสซิสต์อิตาลี
พรรคการเมืองนี้ก่อตั้งโดยอดีตสมาชิกของค่ายเกรตโปแลนด์ ("Obóz Wielkiej Polski") ประกอบไปด้วย Jan Mosdorf, Tadeusz Gluziński และ Henryk Rossman ค่ายมูลวิวัติแห่งชาติได้รับการสนับสนุนจากนักเรียนและอดีตกลุ่มเยาวชนภูเขา ค่ายมูลวิวัติแห่งชาติเริ่มทำร้ายชาวยิว และจัดตั้งกองกำลังและองค์การต่าง ๆ ในการจัดการและทำร้ายชาวยิว นอกจากนี้ร่วมทั้งคว่ำบาตรร้านขายของชาวยิวในโปแลนด์ ร่วมทั้งการกระทบกระทั่งกันกับกลุ่มแรงงานซ้ายจัดที่เดินขบวน จนในที่สุดค่ายมูลวิวัติแห่งชาติที่ก่อตั้งได้ไม่ถึง 3 เดือนก็ถูกรัฐบาลโปแลนด์สั่งห้ามในเดือนกรกฎาคม ค.ศ. 1934 ผู้นำพรรค 7 คนถูกจับและส่งเข้าค่ายกักกัน Bereza Kartuska Detention Camp
จักรพรรดินินโตกุ
จักรพรรดินินโตกุ () จักรพรรดิองค์ที่ 16 แห่งราชวงศ์ญี่ปุ่นครองสิริราชสมบัติระหว่าง 31 มีนาคม ค.ศ. 310 – 7 กุมภาพันธ์ ค.ศ. 399 (พ.ศ. 853 - พ.ศ. 942)
เหตุระเบิดในอิสตันบูล พ.ศ. 2559
เหตุระเบิดในอิสตันบูล พ.ศ. 2559 อาจหมายถึง
เผย์ หยัน
เผย์ หยัน (; ตาย 30 พฤศจิกายน ค.ศ. 684) ชื่อรองว่า จึหลง (子隆) เป็นขุนนางจีนสมัยราชวงศ์ถัง รับราชการเป็นอัครมหาเสนาบดีในรัชกาลถังเกาจง และในช่วงที่มเหสีอู่ เจ๋อเทียน สำเร็จราชการแทนโอรสถังจงจงและถังรุ่ยจง เขาเป็นที่ไว้วางพระทัยของถังเกาจงและอู่ เจ๋อเทียน แต่เมื่อเสนอให้อู่ เจ๋อเทียน คืนอำนาจให้แก่จักรพรรดิถังรุ่ยจง ก็ทำให้พระนางพิโรธยิ่งนัก ใน ค.ศ. 684 อู่ เจ๋อเทียน จึงสั่งประหารเขาข้อหาขบถ
จักรพรรดิริชู
จักรพรรดิริชู ( , ) จักรพรรดิองค์ที่ 17 แห่งราชวงศ์ญี่ปุ่นครองสิริราชสมบัติระหว่าง 7 กุมภาพันธ์ ค.ศ. 399 – 29 เมษายน ค.ศ. 405 (พ.ศ. 942 - พ.ศ. 948)
เยินส์ ยาคอบ แบร์ซีเลียส
บารอน เยินส์ ยาคอบ แบร์ซีเลียส (; 20 สิงหาคม ค.ศ. 1779 – 7 สิงหาคม ค.ศ. 1848) เป็นนักเคมีชาวสวีเดน เกิดที่จังหวัดเอิสแตร์เยิตลันด์ บิดามารดาของแบร์ซีเลียสเสียชีวิตตั้งแต่เขายังเล็ก เขาจึงอยู่ในความดูแลของญาติในเมืองลินเชอปิง แบร์ซีเลียสเรียนหนังสือในเมืองนั้นก่อนจะเรียนต่อวิชาแพทย์ที่มหาวิทยาลัยอุปซอลา เขาเรียนเคมีกับอันเดอร์ส กุสตาฟ เอเกแบร์ก ผู้ค้นพบธาตุแทนทาลัม แบร์ซีเลียสเป็นผู้ช่วยเภสัชกรและแพทย์ก่อนจะเรียนจบในปี ค.ศ. 1802 หลังจากนั้นเขาทำงานเป็นแพทย์ใกล้กรุงสตอกโฮล์ม ระหว่างปี ค.ศ. 1808–1836 แบร์ซีเลียสร่วมงานกับนักเคมี อันนา ซุนด์สเตริม
ในปี ค.ศ. 1807 แบร์ซีเลียสดำรงตำแหน่งศาสตราจารย์ด้านเคมีและเภสัชศาสตร์ที่สถาบันแคโรลินสกา ปีต่อมาแบร์ซีเลียสได้รับเลือกเป็นภาคีสมาชิกของราชสมาคมวิทยาศาสตร์แห่งสวีเดน ในปี ค.ศ. 1818 เขาดำรงตำแหน่งเลขานุการของราชสมาคม แบร์ซีเลียสเป็นภาคีสมาชิกของสมาคมศิลปะและวิทยาศาสตร์แห่งอเมริกา, ราชสมาคมศิลปะและวิทยาศาสตร์แห่งเนเธอร์แลนด์ และสถาบันแห่งสวีเดน ในปี ค.ศ. 1836 ราชสมาคมแห่งลอนดอนมอบเหรียญโคพลีย์ให้แก่แบร์ซีเลียส
แบร์ซีเลียสได้รับการยกย่องให้เป็นหนึ่งใน "บิดาแห่งวิชาเคมียุคใหม่" ร่วมกับโรเบิร์ต บอยล์, จอห์น ดาลตันและอ็องตวน ลาวัวซีเย เขามีผลงานหลายอย่าง เช่น พัฒนาระบบสูตรเคมี (แต่แบร์ซีเลียสใช้ตัวยก (HO) แทนตัวห้อย (HO) แบบในปัจจุบัน), ค้นพบธาตุซิลิคอน, ซีลีเนียม, ทอเรียม, ซีเรียม, คิดค้นคำว่า "catalysis", "polymer", "isomer" และ "allotrope" เป็นต้น
ด้านชีวิตส่วนตัว แบร์ซีเลียสได้รับการแต่งตั้งเป็นบารอนโดยพระเจ้าคาร์ลที่ 14 โยฮันแห่งสวีเดนในปี ค.ศ. 1818 ต่อมาในปี ค.ศ. 1835 เขาแต่งงานกับเอลิซาเบธ ปอปเปียส แบร์ซีเลียสเสียชีวิตที่บ้านในกรุงสตอกโฮล์มในปี ค.ศ. 1848 ต่อมาแบร์ซีเลียสได้รับการยกย่องให้เป็น "บิดาแห่งวิชาเคมีของสวีเดน" และวันเกิดของเขาได้รับการเฉลิมฉลอง
ศูนย์การแพทย์กาญจนาภิเษก
ศูนย์การแพทย์กาญจนาภิเษก เป็นโรงพยาบาลของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ ณ มหาวิทยาลัยมหิดล ศาลายา อำเภอพุทธมณฑล จังหวัดนครปฐม เป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
ในปี พ.ศ. 2534 โดยท่านอธิการบดีในขณะนั้น คือ ศาสตราจารย์นายแพทย์ ประดิษฐ์ เจริญไทยทวี ได้เสนอโครงการจัดตั้งโครงการสถาบันทางการแพทย์และทันตกรรม ขึ้นเพื่อตอบสนองการขยายตัวและรองรับงานบริการเพื่อความเป็นเลิศด้านการเรียนการสอนที่มีความเฉพาะทางมากขึ้น โดยในหลักการเบื้องต้นได้พิจารณาให้มีการบริการและการเรียนการสอนที่แตกต่างหรือต่อเนื่องจากโรงพยาบาลทั้ง 3 แห่ง ที่อยู่ในสังกัดมหาวิทยาลัยมหิดล
ในโอกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติครบ ๕๐ ปี อธิการบดีในขณะนั้น คือ ศาสตราจารย์นายแพทย์ อรรถสิทธิ์ เวชชาชีวะ จึงได้กราบบังคลทูลขอพระราชทานนำชื่อ “กาญจนาภิเษก” มาเป็นชื่ออาคารและได้รับพระราชทานชื่ออาคารนี้ว่า “ศูนย์การแพทย์กาญจนาภิเษก” โดยมีชื่อภาษาอังกฤษดังนี้ “Golden Jubilee Medical Center”
ในวันที่ 5 เมษายน พ.ศ. 2544 พระบาทสมเด็จพระเจ้าอยู่หัวภูมิพลอดุลยเดช ได้ทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เสด็จแทนพระองค์เพื่อทรงวางศิลาฤกษ์ ซึ่งนับได้ว่า ศูนย์การแพทย์กาญจนาภิเษก เป็นสถาบันทางการแพทย์อีกแห่งหนึ่งที่สังกัดมหาวิทยาลัยมหิดล โดยเป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
วันที่ 1 ตุลาคม พ.ศ. 2560 ศูนย์การแพทย์กาญจนาภิเษก ย้ายไปสังกัด คณะแพทยศาสตร์ศิริราชพยาบาล มหาวิทยาลัยมหิดล จากเดิมที่สังกัดสำนักงานอธิการบดี มหาวิทยาลัยมหิดล
ม็อบ (วิดีโอเกม)
ม็อบ () (ย่อมาจากคำว่า โมไบล์ ()) คือ ตัวละครที่ผู้เล่นไม่ได้ควบคุม (NPC) ที่ถูกควบคุมโดยคอมพิวเตอร์ในเกมคอมพิวเตอร์ เช่นในเกมเอ็มเอ็มโออาร์พีจี (MMORPG) หรือ มัด (MUD) ขึ้นอยู่กับบริบทของตัวละครในเกมว่าจะถือว่าตัวละครนั้นเป็น "ม็อบ" หรือไม่ หรือการใช้คำนี้อาจจะเป็นการจำกัดความเป็นมิตรของเอ็นพีซี (NPC) และ/หรือเอ็นพีซีนั้นอ่อนแอเกินไปที่จะโจมตี ในการใช้งานทั่วไปหมายถึงตัวละครเดียว ๆ หรือตัวละครหลาย ๆ ตัวในกลุ่มจะเรียกว่า ม็อบ ในเกมกราฟิกที่ทันสมัย "ม็อบ" อาจจะใช้เพื่อหมายถึงเอ็นพีซีจำนวนมากที่ผู้เล่นหวังที่จะล่าหรือฆ่า ยกเว้นเอ็นพีซีที่มีส่วนร่วมในการโต้ตอบหรือขายของ ซึ่งเอ็นพีซีเหล่านี้เราจะไม่สามารถโจมตีมันได้ "ม็อบมีชื่อ" () คือ ม็อบที่โดดเด่นโดยการมีชื่อเฉพาะเป็นของตัวเองมากกว่าที่เป็นเรียกว่าม็อบทั่ว ๆ ไป (ม็อบทั่ว ๆ ไป เช่น ผี พลเมือง เป็นต้น) "ม็อบใบ้" () คือ ม็อบที่ไม่มีพฤติกรรมที่ซับซ้อนที่จะสามารถโจมตีหรือเคลื่อนไหวไปรอบ ๆ ได้
ปาโอโล เจนตีโลนี
ปาโอโล เจนตีโลนี ซิลเวรี () เป็นนายกรัฐมนตรีอิตาลีคนที่ 57 ที่ดำรงตำแหน่งตั้งแต่ 12 ธันวาคม พ.ศ. 2559 ถึง 1 มิถุนายน พ.ศ. 2561 สืบต่อจากมัตเตโอ เรนซี โดยก่อนหน้านี้เขาเคยดำรงตำแหน่งเป็นรัฐมนตรีกระทรวงการต่างประเทศอิตาลี ระหว่างปี พ.ศ. 2557-2559
กัมเพิร์ต อะพอลโล
กัมเพิร์ต อะพอลโล () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน อะพอลโล ออโตโมบิล ระหว่างปี ค.ศ. 2005 – 2012 ในโรงงานที่อัลเตินเบิร์ก ประเทศเยอรมันนี
รถคันนี้เกิดขึ้นจากความตั้งใจของนายโรแลนด์ กัมเพิร์ต ที่ต้องการสร้างรถสปอร์ตที่สามารถวิ่งถนนได้อย่างถูกกฎหมาย ควบคู่ไปกับบนสนามแข่ง เขาได้นายโรแลนด์ เมเยอร์ นักออกแบบรถยนต์ ช่วยพัฒนารถต้นแบบขึ้น และบริษัทออดี ได้ตอบรับที่จะช่วยเหลือในโครงการนี้ โดยมีเงื่อนไขที่ว่า ต้องทำเป็นสายการผลิต ไม่ใช่เพียงแค่รถต้นแบบคันเดียวเท่านั้น จนกระทั่งได้เริ่มสายการผลิตในเดือนตุลาคมปี ค.ศ. 2005
กัมเพิร์ต อะพอลโล ได้รับการออกแบบประตูเป็นแบบปีกนกนางนวล ( Gull-wing door ) คล้ายคลึงกับ เมอร์เซเดส-เบนซ์ เอสแอล-คลาส และ เอสแอลเอส เอเอ็มจี รถใช้เครื่องยนต์ วี8 ของค่ายออดี สามารถทำอัตราเร่ง 0-100 กม./ชม. ได้ที่ 3.1 วินาที และความเร็วสูงสุดอย่างไม่เป็นทางการ 305 กม./ชม. (190 ไมล์/ชม.)
ฟุตบอลชิงแชมป์สโมสรโลก 2016 นัดชิงชนะเลิศ
การแข่งขัน ฟุตบอลชิงแชมป์สโมสรโลก 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2016, เป็นทัวร์นาเมนต์ฟุตบอลที่เป็นเจ้าภาพโดย ประเทศญี่ปุ่น. ครั้งนี้เป็นนัดชิงชนะเลิศครั้งที่ 12 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัล มาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากญี่ปุ่น คะชิมะ แอนท์เลอร์ส, เป็นตัวแทนของชาติเจ้าภาพ. จะลงเล่นที่ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ เมื่อวันที่ 18 ธันวาคม พ.ศ. 2559.
คะชิมะ แอนท์เลอร์ส กลายเป็นสโมสรแรกในทวีปเอเชียที่ผ่านเข้าสู่นัดชิงชนะเลิศของฟุตบอลชิงแชมป์สโมสรโลกโดยสามารถเอาชนะทีมชนะเลิศของโกปาลีเบร์ตาโดเรส อัตเลตีโก นาซีอองนาล 3–0. มันเป็นครั้งแรกที่สโมสรจากทวีปเอเชียสามารถเอาชนะทีมจากฝั่งทวีปอเมริกาใต้ได้ในประวัติศาสตร์ของการแข่งขัน, และเป็นครั้งที่สามที่ทีมจากทวีปอเมริกาใต้ไม่ได้ผ่านเข้ารอบสำหรับนัดชิงชนะเลิศ.
เรอัล มาดริด เข้าสู่การแข่งขันในรอบรองชนะเลิศ, เผชิญหน้ากับทีมจากเม็กซิโก และเป็นทีมชนะเลิศ คอนคาแคฟ แชมเปียนส์ ลีก อเมริกา. การีม แบนเซมา เป็นผู้เปิดสกอร์แรกสำหรับเรอัลในครึ่งเวลาแรกช่วงทดเวลาบาดเจ็บ, ทำให้ทีมของพวกเขาเป็นฝ่ายขึ้นนำไปก่อนพัก. คริสเตียโน โรนัลโด เป็นผู้ยิงประตูปิดท้ายด้วยชัยชนะ 2–0 และได้เป้าหมายเข้าสู่รอบชิงชนะเลิศของ "โลส บลังโกส" กับประตูในครึ่งเวลาหลังช่วงทดเวลาบาดเจ็บ.
คะชิมะ แอนท์เลอร์ส เริ่มต้นทัวร์นาเมนต์ในรอบเพลย์ออฟสำหรับรอบก่อนรองชนะเลิศ, เผชิญหน้ากับทีมจากนิวซีแลนด์ ออกแลนด์ ซิตี, ทีมชนะเลิศของ โอเอฟซี แชมเปียนส์ ลีก. ออกแลนด์ เปิดประตูแรกจากการทำประตูของ คิม แด-วูก ในนาทีที่ 50. สิบเจ็ดนาทีต่อมา, ชุเฮะอิ อะกะซะกิ ตามตีเสมอให้กับทีมเจ้าภาพ. สองนาทีที่เหลืออยู่, มุ คะนะซะกิ เป็นผู้คว้าชัยชนะให้กับทีม, ส่งผลให้ คะชิมะ ผ่านเข้าสู่รอบก่อนรองชนะเลิศด้วยผลชนะ 2–1.
ในรอบก่อนรองชนะเลิศ, "เดอะ แอนท์เลอร์ส" เผชิญหน้ากับทีมชนะเลิศจาก ซีเอเอฟ แชมเปียนส์ ลีก และทีมแชมป์แอฟริกาใต้ มาเมโลดี ซันดาวน์ส. ยะสุชิ เอ็นโดะ เป็นผู้เปิดสกอร์แรกในนาทีที่ 63 ส่งให้คะชิมะขึ้นนำไปก่อน, ก่อนที่ ชุเฮะอิ อะกะซะกิ จะเป็นผู้ทำประตูอีกหนึ่งลูกกับสองนาทีที่เหลือเพื่อรักษาสกอร์ให้ทีมเอาชนะไปได้ 2–0 และทะลุเข้าสู่รอบรองชนะเลิศ.
ในรอบรองชนะเลิศ, คะชิมะต้องมาพบกับ ทีมชนะเลิศ โกปา ลีเบร์ตาโดเรส, อัตเลติโก นาซิอองนาล ของ โคลอมเบีย. ในนาทีที่ 33, ผู้ตัดสินจากฮังการี วิคตอร์ คัสไซ ที่ได้มอบรางวัลเป็นประวัติศาสตร์ให้กับคะชิมะจากลูกโทษที่จุดโทษ. นี่เป็นครั้งแรกที่ระบบผู้ช่วยผู้ตัดสินจากการใช้วิดีโอตัดสิน (วีเออาร์) ได้ถูกนำมาใช้ในการมอบลูกโทษในกีฬาฟุตบอล, โดยเป็นการตรวจสอบดูวิดีโอจากภาพช้ามาตัดสินใจโดยคัสไซ. การพิจารณาใหม่ได้ริเริ่มขึ้นหลังจากคัสไซได้รับข้อมูลมาจากผู้ตัดสินชาวดัตช์ ดันนี มัคเคอไล เกี่ยวกับเหตุการณ์ที่เกิดขึ้นจากการตัดสินที่ผิดพลาดในกรอบเขตโทษของอัตเลติโก นาซิอองนาล. โชะมะ โดะอิ ประสบความสำเร็จจากการซัดจุดโทษทำให้ทีมขึ้นนำได้สำเร็จ. ยะสุชิ เอ็นโดะ มาเพิ่มสกอร์หนีห่างให้กับทีมในนาทีที่ 83, ก่อนที่ ยุมะ ซุซุกิ จะทำประตูในอีกสองนาทีถัดมา, ปิดท้ายด้วยชัยชนะ 3–0 ให้กับ คะชิมะ และส่งให้พวกเขาทะลุเข้าสู่นัดชิงชนะเลิศได้เป็นผลสำเร็จ.
เฟอร์รารี่ เอฟ50
เฟอร์รารี่ เอฟ50 () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี 1995-1997 ที่เมืองมาราเนลโล ประเทศอิตาลี เอฟ50 ถือเป็นรุ่นสูงสุดของค่าย ซึ่งพัฒนาต่อจากเอฟ40 รถได้รับการออกแบบให้เปิดประทุน ใช้เครื่องยนตร์ขนาด 4.7 ลิตร V12 ซึ่งพัฒนามาจากเครื่องยนตร์ 3.5 ลิตร V12 ที่ใช้กับ เฟอร์รารี่ 641 ซึ่งอาแล็ง พร็อสต์ เป็นผู้ขับ ในการแข่งฟอร์มูลาวัน
เอฟ50 ผลิตขึ้นมาเพียง 349 คันเท่านั้นโดยปิดสายการผลิตคันสุดท้าย เมื่อเดือนกรกฎาคม 1997 รถสามารถทำอัตราเร่ง 0-100 กม./ชม. ได้ที่ 3.8 วินาที และความเร็วสูงสุดที่ 312 กม./ชม. (194 ไมล์/ชม.) แต่ทางเฟอร์รารี่ได้อ้างว่ารถสามารถทำได้ที่ 325 กม./ชม. (202 ไมล์/ชม.)
จักรพรรดิฮันเซ
จักรพรรดิฮันเซ ( , ) จักรพรรดิองค์ที่ 18 แห่งราชวงศ์ญี่ปุ่นครองสิริราชสมบัติระหว่าง ค.ศ. 405 – 12 กุมภาพันธ์ ค.ศ. 410 (พ.ศ. 948 - พ.ศ. 953)
จักรพรรดิอิงเงียว
จักรพรรดิอิงเงียว ( ) จักรพรรดิองค์ที่ 19 แห่งราชวงศ์ญี่ปุ่นครองสิริราชสมบัติระหว่าง 12 กุมภาพันธ์ ค.ศ. 410 – 8 กุมภาพันธ์ ค.ศ. 453 (พ.ศ. 953 - พ.ศ. 996)
หลังการสวรรคตของจักรพรรดิอิงเงียวใน ค.ศ. 453 (พ.ศ. 996) ได้เกิดสงครามแย่งชิงราชบัลลังก์ระหว่าง อดีตรัชทายาทในจักรพรรดิอิงเงียวและ เจ้าชายอะนะโฮะ ผู้เป็นพระอนุชาซึ่งสุดท้ายเป็นฝ่ายเจ้าชายอะนะโฮะที่ได้รับชัยชนะและขึ้นสืบราชบัลลังก์เป็น จักรพรรดิอังโก ขณะที่เจ้าชายคินะชิได้ปลงพระชนม์พระองค์เองระหว่างถูกเนรเทศ
ฟุตบอลชิงแชมป์สโมสรโลก 2013 นัดชิงชนะเลิศ
การแข่งขัน ฟุตบอลชิงแชมป์สโมสรโลก 2013 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2013, เป็นทัวร์นาเมนต์ฟุตบอลที่เป็นเจ้าภาพโดย ประเทศโมร็อกโก. ครั้งนี้เป็นนัดชิงชนะเลิศครั้งที่ 10 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากเยอรมัน บาเยิร์น มิวนิก, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก, และสโมสรจากโมร็อกโก ราจา คาซาบลังกา, เป็นตัวแทนของประเทศเจ้าภาพในฐานะครองแชมป์ของ โบโตลา. ครั้งนี้จะลงเล่นที่ สตาด เดอ มาร์ราคิช ใน มาร์ราคิช เมื่อวันที่ 21 ธันวาคม พ.ศ. 2556.
บาเยิร์น มิวนิก ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2012–13, ด้วยการเอาชนะ 2–1 ในการพบกับ โบรุสเซีย ดอร์ทมุนด์ ใน เกมนัดชิงชนะเลิศ. นี่เป็นครั้งแรกของบาร์เซโลนาที่ได้เข้าร่วมในทัวร์นาเมนต์. พวกเขาได้ลงเล่นสองครั้งใน อินเตอร์คอนติเนนตัล คัพ, ก่อนหน้าที่จะเป็นฟุตบอลชิงแชมป์สโมสรโลก, ในปี ค.ศ. 1976 และ ค.ศ. 2001. พวกเขาได้ทะลุเข้าชิงชนะเลิศโดยที่สามารถเอาชนะสโมสรจากจีน กว่างโจว เอเวอร์แกรนด์ ในรอบรองชนะเลิศ.
ราจา คาซาบลังกา ชนะ โบโตลา ฤดูกาล 2012–13 ที่ได้รับตำแหน่งประเทศเจ้าภาพของทัวร์นาเมนต์. นี่เป็นครั้งที่สองของราจา คาซาบลังกา ที่เข้าร่วมในการแข่งขัน, มีส่วนร่วมในการแข่งขันในยุคสถาปนาในปี ค.ศ. 2000. พวกเขาคือทีมที่สองที่สามารถเข้าชิงชนะเลิศของการแข่งขัน (หลัง โครินเธียนส์ ในปี ค.ศ. 2000) ภายใต้เงื่อนไขของการเป็นทีมชนะเลิศของประเทศเจ้าภาพ, เช่นเดียวกับทีมจากแอฟริกาที่ได้เข้าชิงชนะเลิศเป็นครั้งที่สอง (หลัง ทีพี มาเซมเบ ใน 2010). พวกเขาได้เข้ามาถึงรอบชิงชนะเลิศหลังจากที่เอาชนะสโมสรจากนิวซีแลนด์ ออกแลนด์ ซิตี ในรอบเพลย์ออฟ, สโมสรจากเม็กซิโก มอนเตอร์เรย์ ในรอบก่อนรองชนะเลิศ, และสโมสรจากบราซิล อัตเลตีโก มีไนรู ในรอบรองชนะเลิศ.
เรือลาดตระเวนรัสเซียอะวโรระ
เรือลาดตระเวนอะวโรระ () เป็นเรือลาดตระเวนคุ้มกันชั้นพัลลาดาของกองทัพเรือจักรวรรดิรัสเซียในช่วงสงครามรัสเซีย-ญี่ปุ่น เคยเป็นส่วนหนึ่งของกองเรือบอลติกและเข้าร่วมยุทธนาวีช่องแคบสึชิมะ และในการปฏิวัติเดือนตุลาคมเรือลำนี้ยังยิงปืนใหญ่เพื่อบอกสัญญาณให้พวกบอลเชวิคยึดสถานที่สำคัญในเปโตรกราด ปัจจุบันเรือรบลำนี้เป็นพิพิธภัณฑ์ลอยน้ำในเซนต์ปีเตอร์สเบิร์ก
ในเดือนพฤศจิกายน ค.ศ. 1911 เรือรบหลวงอะวโรระเคยได้ไปจอดที่กรุงเทพมหานครเพื่อเป็นส่วนหนึ่งของพระราชพีธีบรมราชาภิเษกของพระบาทสมเด็จพระมงกุฎเกล้าเจ้าอยู่หัว
ดับเบิลยูดับเบิลยูอี ยูไนเต็ดคิงดอมแชมเปียนชิป
ดับเบิลยูดับเบิลยูอี ยูไนเต็ด คิงดอมแชมเปียนชิป (WWE United Kingdom Championship) เป็นเข็มขัดแชมป์มวยปล้ำอาชีพของสมาคม WWE โดยเป็นเข็มขัดที่ก่อตั้งเมื่อวันที่ 15 ธันวาคม ค.ศ. 2016 โดยแชมป์ถูกเปิดเผยในการแถลงข่าวที่ The O2 Arena โดยจะปรากฏตัวในวันที่ 14 มกราคม ค.ศ. 2017 เฉพาะทางช่องดับเบิลยูดับเบิลยูอี เน็ตเวิร์ค ในแชมป์นี้จะเกี่ยวข้องกับการแข่งขันทัวร์นาเมนท์ 16 คน เพื่อสถาปนาแชมป์คนแรก
ได้มีการออกแบบฐานคล้ายกับ ดับเบิลยูดับเบิลยูอี แชมเปียนชิป มีความแตกต่างที่โดดเด่นตรงโลโก้ของดับเบิลยูดับเบิลยูอีที่แทนขนาดใหญ่ที่ตัดออกมา โดยตรงกลางมีรูปของตราแผ่นดินของสหราชอาณาจักร ประกอบด้วยสิงโตของพระเจ้าวิลเลียมมหาราช และยูนิคอร์นสก็อตที่ด้านข้างของตรา
As of 30, 2022.
As of 30, 2022.
จักรพรรดิอังโก
จักรพรรดิอังโก ( ) จักรพรรดิองค์ที่ 20 แห่งราชวงศ์ญี่ปุ่นครองสิริราชสมบัติระหว่าง 8 กุมภาพันธ์ ค.ศ. 453 – 24 กันยายน ค.ศ. 456 (พ.ศ. 996 - พ.ศ. 999)
จักรพรรดิอังโกได้ทำสงครามแย่งชิงราชบัลลังก์กับ ผู้เป็นพระเชษฐาร่วมพระมารดาจนได้รับชัยชนะเมื่อ ค.ศ. 453 (พ.ศ. 996) และได้มีการประกอบพิธีราชาภิเษกเมื่อวันที่ 28 มกราคม ค.ศ. 454 (พ.ศ. 997) แต่หลังจากครองสิริราชสมบัติได้ 3 ปีจักรพรรดิอังโกก็ถูกปลงพระชนม์โดย เจ้าชายมะโยะวะ เมื่อวันที่ 24 กันยายน ค.ศ. 456 (พ.ศ. 999)
อีซีดับเบิลยู เพนซิลเวเนีย แชมเปี้ยนชิพ
อีซีดับเบิลยู เพนซิลเวเนีย แชมเปี้ยนชิพ () เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ เพนซิลเวเนีย เฮฟวี่เวท แชมเปี้ยนชิพ ก่อตั้งขึ้นเมื่อ 14 พฤษภาคม ค.ศ. 1993 และเข็มขัดได้ยุบลงในวันที่ 28 ธันวาคม ค.ศ. 1993Title history at Wrestling-Titles.com
อีซีดับเบิลยู แมริแลนด์ แชมเปี้ยนชิพ
อีซีดับเบิลยู แมริแลนด์ แชมเปี้ยนชิพ () เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ แมริแลนด์ เฮฟวี่เวท แชมเปี้ยนชิพ ก่อตั้งขึ้นเมื่อ 16 ตุลาคม ค.ศ. 1993 และเข็มขัดได้ยุบลงในวันที่ 6 มีนาคม ค.ศ. 1994Wrestling-titles.com
มุขมณฑลรอบกรุงโรม
มุขมณฑลรอบกรุงโรม (Suburbicarian diocese) คือ มุขมณฑล 7 แห่งในปริมณฑลของกรุงโรม ถือเป็นบริวารของมุขมณฑลโรม และมุขนายกประจำมุขมณฑลเหล่านี้มีสมณศักดิ์เป็นพระคาร์ดินัลมุขนายก (Cardinal Bishop)
มุขมณฑลทั้ง 7 แห่งรอบกรุงโรม ได้แก่
โดยพระคาร์ดินัลมุขนายกประจำ 6 มุขมณฑลแรกจะเลือกพระคาร์ดินัลมุขนายกท่านหนึ่งในหกนั้นให้ดำรงตำแหน่งหัวหน้าคณะพระคาร์ดินัล เมื่อได้รับการรับรองจากพระสันตะปาปาแล้ว หัวหน้าคณะพระคาร์ดินัลนั้นจะดำรงตำแหน่งพระคาร์ดินัลมุขนายกแห่งออสเตีย (bishop of Ostia) ด้วยอีกตำแหน่งหนึ่ง
นก พรพนา
จิ๋ว อมรรัตน์ หรือ นก พรพนา หรือชื่อจริง น.ส.อมรรัตน์ วงศ์ษา ภูมิลำเนาอยู่ที่ ต.สว่างแดนดิน อ.สว่างแดนดิน จ.สกลนคร เป็นนักร้องลูกทุ่งดาวรุ่ง โดยร้องเพลงมาตั้งแต่เด็ก ช่วงอายุประมาณ 8 ขวบ ร่วมการประกวดระดับประเทศชิงถ้วยพระราชทานสมเด็จพระนางเจ้าฯ พระบรมราชินีนาถ ในโครงการซูบารุ จูเนียร์ อวอร์ด ประเภทเพลงไทยลูกทุ่ง (ผ่านเข้ารอบ 7 คนสุดท้าย)
ต่อมาได้รับการผลักดันจากขวัญชัย ไพรพนา ให้เข้ามาบันทึกแผ่นเสียงเมื่อปี 2542 กับ บริษัท มาสเตอร์เทป จำกัด ในชื่อ “นก พรพนา” มีผลงานเพลงทั้งหมด 6 อัลบั้ม ได้แก่ 1. เลือกเขาเถิดพี่, 2. คำตอบสุดท้าย, 3. แพ้พรหมลิขิต, 4. แค่คนรู้จัก, 5. เสียงจากหัวใจ และ 6. มุมเหงาสาวอกหัก (ปี 2548) มีเพลงดัง "เสียงจากสาวลาว" "มุมเหงาสาวอกหัก" และ "ชวนบ่าวเที่ยวบ้าน"
และหลังจากหายไปนาน ล่าสุด (ปี 2555) ได้กลับคืนสู่วงการเพลงอีกครั้ง พร้อมกับเปลี่ยนชื่อใหม่ เป็น "จิ๋ว อมรรัตน์" ย้ายสังกัดไปอยู่กับบริษัท เอสเคพี เอ็นเตอร์เทนเมนท์ จำกัด กับผลงานเพลงในอัลบั้ม รวมใจสองฝั่งโขง ชุด "สาวเข็นฝ้าย" ที่ได้รับการสร้างสรรค์ผลงานเพลงจากอาสวัสดิ์ สารคาม และได้รับเกียรติจาก 6 ศิลปินแห่งชาติจากประเทศไทยและสปป.ลาว ได้แก่ ครูชาลี อินทรวิจิตร, ดร.ฉวีวรรณ ดำเนิน หรือ ฉวีวรรณ พันธ, อ.ธงชัย รักประทุม, ท่านไชยสว สิงห์นามวงศ์, อ.สมาน สุวรรณศรี ร่วมสร้างงานอีกด้วย นอกจากนี้ยังได้รับลิขสิทธิ์เพลงจากประเทศลาว จำนวน 3 เพลง ได้แก่ 1. สาวเข็นฝ้าย 2. สาวนครพนม 3. สวรรค์เมืองลาว แถมยังเป็นนักร้องคนแรกที่ได้รับอนุญาตให้ถ่าย มิวสิกวิดีโอในประเทศลาว ในสถานที่สำคัญต่าง ๆ เช่น วังเวียง, เวียงจันทน์, หลวงพระบาง
ชั้นประถม : โรงเรียนบ้านหนองบัวแพ จ.สกลนคร
ชั้นมัธยมศึกษาตอนต้น : โรงเรียนสว่างแดนดิน จ.สกลนคร
ชั้นมัธยมศึกษาตอนปลาย : การศึกษานอกโรงเรียนสว่างแดนดิน จ.สกลนคร
มหาวิทยาลัยศรีปทุม บางเขน : คณะนิเทศศาสตร์ เอกการประชาสัมพันธ์
https://m.facebook.com/Jew.amonrat.nok.pronpana/
https://www.facebook.com/jew.amonrat
https://www.youtube.com/user/skpentertainment1
http://www.isangate.com/entertain/jiew_amornrat.html
บัวผัน ทังโส
ชื่อในวงการ : บัวผัน ทังโส
ชื่อจริง : กัญญารัตน์ ขนทอง
ชื่อเล่น : บัว
บ้านเกิด : จ.อุบลราชธานี
เกิดวันที่ : วันพฤหัสบดี ที่ 9 ต.ค. 2523
อายุ : 37 ปี(2560)
ภูมิลำเนา : บ้านเลขที่ 71 หมู่ที่ 9 บ้านคำนาแซง ตำบลกุดประทาย อำเภอเดชอุดม จังหวัดอุบลราชธานี
การศึกษา : มัธยมศีกษาปีที่ 3
คติประจำใจ : สู้ด้วยตัวเอง
แนวภาพยนตร์ที่ดู : แอคชั่น
หนังสือที่อ่าน : นิตยสาร
สีที่ชอบ : ฟ้า
อาหารที่ชอบ : จิ้มจุ่ม
ความเป็นมา : ชอบร้องเพลงมาตั้งแต่เด็ก ก่อนหน้านี้เคยเป็นหางเครื่องอยู่ในวงดนตรีหมอลำซิ่ง หลังจากนั้นจึงได้ก้าวเข้ามาเป็นนักร้องนำในวงดนตรี ต่อมา คุณสนอง เห็นในความสามารถ จึงได้ชักนำให้มาอยู่ที่ ท็อปไลน์ฯ
ผลงานเพลง : บันทึกการแสดงสด สุดยอดหมอลำซิ่ง ชุดที่1-10 บัวผัน ทังโส ประชัน ศรีจันทร์ วีสี
ป่าฮอยา
ป่าฮอยา (; ; ) ป่าแห่งหนึ่ง ใกล้กับเมืองคลูช-นาโปกา ในภูมิภาคทรานซิลเวเนีย ประเทศโรมาเนีย เป็นป่าที่มีเนื้อที่ประมาณ 295 เฮกเตอร์ (729.0 เอเคอร์ หรือ 3 ตารางกิโลเมตร) โดยเป็นป่าที่ได้ชื่อว่าลึกลับและเต็มไปด้วยเรื่องราวเหนือธรรมชาติไม่สามารถหาคำอธิบายได้ จนได้ชื่อว่า ""สามเหลี่ยมเบอร์มิวดาทรานซิลเวเนีย"" หรือ ""สามเหลี่ยมเบอร์มิวดาโรมาเนีย""
ใจกลางของป่าจะมีพื้นที่เป็นวงกลม เห็นได้ชัดจากบนท้องฟ้า ซึ่งวงกลมตรงนี้ไม่มีต้นไม้ใด ๆ ขึ้นอยู่เลยเป็นที่น่าประหลาด โดยไม่มีใครทราบเหตุผล และเมื่อถ่ายภาพด้วยกล้องจับความร้อนจากบนอากาศ ก็เห็นความร้อนที่ชัดเจนจากที่นี่ ผิดกับพื้นที่ป่าโดยรอบ และพื้นที่วงกลมนี้เป็นสถานที่ ๆ มีรายงานเรื่องลึกลับมากที่สุดในป่า เช่น แสงไฟประหลาดที่มักปรากฏขึ้น หรือพลังงานลึกลับที่ไม่มีใครอธิบายได้ มีบางคนได้เข้าไปในพื้นที่แห่งนี้และเล่าว่าตัวเขาถูกอะไรบางอย่างผลักดันให้กระเด็นไปไกลราว 2–4 เมตร ซึ่งชาวพื้นถิ่นที่อาศัยอยู่แถบนี้ต่างหวาดกลัวและไม่มีใครกล้าเข้าไปในป่านี้ มีผู้หญิงคนหนึ่งเล่าว่า ในสมัยที่เธอยังเด็ก มีผู้ชายกลุ่มหนึ่งได้เข้าไปในป่า ที่สุดก็หายไป ก่อนที่ถูกพบว่าทั้งหมดได้แขวนคอตาย แต่ผู้ที่อาศัยอยู่แถบนี้เชื่อว่าเป็นเพราะถูกอำนาจของผีหรือปิศาจที่สิงอยู่ในป่าบังคับให้พวกเขาทำเช่นนั้น
ในช่วงทศวรรษที่ 60 ศาสตราจารย์ อเล็กซานดรู ซิฟต์ นักวิชาการด้านชีววิทยาได้ลงพื้นที่สำรวจและเก็บข้อมูลเกี่ยวกับป่าแห่งนี้ โดยได้ศึกษาถึงปรากฏการณ์แสงและพลังแม่เหล็กที่เกิดขึ้นที่นี่ โดยได้หลักฐานเป็นภาพถ่ายจำนวนมาก โดยเชื่อว่าอาจเชื่อมโยงกับยูเอฟโอ หรือสิ่งมีชีวิตทรงภูมิปัญญาจากนอกโลก และได้รับความสนใจและศึกษามากขึ้นในช่วงทศวรรษที่ 70 แต่หลังจากซิฟต์เสียชีวิตไปในปี ค.ศ. 1993 หลักฐานทั้งหมดก็หายไปด้วย
อย่างไรก็ตาม ในปัจจุบันป่าฮอยาก็กลายเป็นสถานที่ท่องเที่ยวแห่งหนึ่งสำหรับผู้ที่สนใจในเรื่องแปลก ๆ โดยมีหลักฐานเพียงเล็กน้อยที่ก่อให้เกิดความคลางแคลงเหล่านี้ทำให้จุดสนใจในแง่ของความบันเทิง
ธัญญ่า อาร์สยาม
ธัญญ่า อาร์สยาม เกิดวันที่ 26 กันยายน พ.ศ. 2540 มีชื่อจริงว่า ดาราภัช ทวินันท์ เป็นนักร้องที่เสียงร้องหวานใสไพเราะมีเสน่ห์ ชอบร้องเพลง ชอบการแสดง ไม่เคยเรียนร้องเพลง หรือการแสดงที่ไหน ฝึกฝนด้วยตัวเอง ฝึกคนเดียวหน้ากระจก มีแม่เป็นต้นแบบ แม่เป็นนักร้องหมอลำซิ่ง ตั้งแต่เด็กไปงานกับแม่ตลอด  ตอนอยู่ม.ปลาย หลังเลิกเรียนจะไปร้องเพลงที่ร้านอาหาร เพื่อช่วยเหลือครอบครัวและเป็นทุนการศึกษา ธัญญ่า เป็นเด็กรักเรียน เป็นจิตอาสาไม่ได้ค่าตัวก็ไปช่วยงานได้ เป็นเด็กกิจกรรม รำไทย ถ่ายรูป
ชลธิชา เพ็ชรณสังกุล
ชลธิชา เพ็ชรณสังกุล หรือที่รู้จักกันในนาม ลูกตาล อาร์สยาม เป็นนักร้องแนวเพลงป๊อป-ลูกทุ่งชาวไทย สังกัดค่ายอาร์ สยาม
ชลธิชา เพ็ชรณสังกุล หรือ ลูกตาล อาร์สยาม เกิดเมื่อวันที่ 19 ธันวาคม พ.ศ. 2533 เป็นชาวจังหวัดเชียงใหม่ เป็นนักร้องแนวเพลงป๊อป-ลูกทุ่ง สังกัดค่าย อาร์ สยาม
จักรพรรดิยูเรียะกุ
จักรพรรดิยูเรียะกุ ( ) จักรพรรดิองค์ที่ 21 แห่งราชวงศ์ญี่ปุ่นครองสิริราชสมบัติระหว่าง 24 กันยายน ค.ศ. 456 – 8 กันยายน ค.ศ. 479 (พ.ศ. 999 - พ.ศ. 1022)
ออสการ์ คาห์ล
ออสการ์ คาห์ล () นักฟุตบอลอาชีพชาวไทยเชื้อสายสวีเดนในตำแหน่ง กองกลาง ปัจจุบันเซ็นสัญญากับสโมสร แบงค็อก ยูไนเต็ด แห่งศึก ไทยลีก
รุ่งนภา แสงศิลป์
กิ๊ก รุ่งนภา เพ็งดี หรือ รุ่งนภา แสงศิลป์ เป็นสาวงามหมอลำแต่กำเนิด มีภูมิลำเนาอยู่ที่ ต.คำน้ำแซบ อ.วารินชำราบ จ.อุบลราชธานี จบการศึกษาสาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี และปัจจุบัน กิ๊ก รุ่งนภา ก็เป็นศิลปินในสังกัดท็อปไลน์ไดมอนด์เต็มตัว
กิ๊ก รุ่งนภา โด่งดังจากการร้องเพลงหมอลำในจังหวัดทั่วภาคอีสาน ด้วยลีลาร้องเพลงช้าที่กินใจ เพลงเร็วที่สนุกสนาน บวกกับเครื่องแต่งกายเน้นความสวยเซ็กซี่ โชว์สรีระของสาวหุ่นเพรียวบาง แต่มีรูปร่างสวยได้ใจ ก็ทำให้กิ๊ก รุ่งนภา เข้ามาครองใจคนหมอลำได้ไม่ยากhttps://www.facebook.com/profile.php?id=100002346734140
ไทยลีก (แก้ความกำกวม)
ไม่รู้ค่ะบริษัทบริหารการจัดการแข่งขันฟุตบอลลีกอาชีพ
เงาเสน่หา
เงาเสน่หา เป็นละครโทรทัศน์ไทย แนวโรแมนติก-ดราม่า จากบทประพันธ์ของ องอาจ สิงห์ลำพอง, อาณาจินต์ บทโทรทัศน์ องอาจ สิงห์ลำพอง, ศิกานต์ กำกับการแสดงโดย องอาจ สิงห์ลำพอง นำแสดงโดย สราวุธ มาตรทอง, ปริศนา กัมพูสิริ,กวิยณัฎฐ์ แฮร์มันน์ และนักแสดงชั้นนำอีกมากมาย เริ่มออกอากาศตอนแรกวันที่ 13 มีนาคม พ.ศ. 2560–30 พฤษภาคม พ.ศ. 2560 ทุกวันจันทร์ - อังคาร เวลา 20.35 น.และตั้งแต่วันที่ 20 มีนาคม พ.ศ. 2560 ทุกวันจันทร์ - อังคาร เวลา 09.45 / 20.05 ต่อจากละครเรื่อง ระบำไฟ ทางสถานีโทรทัศน์ช่อง 8
ความรักที่เกิดขึ้นที่ประเทศเกาหลีใต้ ระหว่าง “นิสา” ไกด์สาวกับ “พงศธร” ผู้จัดการสายการบินรอยัลแอร์ไลน์นั้นเป็นเหมือนพรหมลิขิตที่ทำให้ทั้งคู่ได้มาเจอกัน พงศธรบอกกับนิสาว่าเขารักทุกสิ่งที่เป็นเธอ และขอร้องว่าอย่าเปลี่ยนไป นิสายอมเชื่อและวาดฝันถึงตอนจบที่มีความสุขสวยงาม แต่พงศธรทรยศความเชื่อใจของนิสาด้วยการกำจัดเธอทิ้งแล้วเลือกแต่งงานกับ “วิริยา” ลูกสาวเจ้าของสายการบินเพราะความทะยานอยากของตัวเอง นิสาจึงตัดสินใจทิ้งตัวตนเดิมหลบซ่อนตัวเองไว้ในเงา…และรอวันกลับมาเพื่อทวงทุกทางอย่างคืนการตอบรับจองละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 13 มีนาคม พ.ศ. 2560 - 30 พฤษภาคม พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ 0.88
เชลยศึก (ละครโทรทัศน์ไทย)
เชลยศึก เป็นละครโทรทัศน์ไทย แนวพีเรียด-ดราม่า ผลิตโดย บริษัท อาร์เอส จำกัด โดยผู้จัด บทประพันธ์โดย ตัวกลม บทโทรทัศน์โดย สิริวัฒน์69, แสงแรก กำกับการแสดงโดย อัครพล อัครเศรณี นำแสดงโดย ปภาวิน หงษ์ขจร,ษริกา สารทศิลป์ศุภา, เวฬุรีย์ ดิษยบุตร, ปริศนา กัมพูสิริ และนักแสดงชั้นนำอีกมากมาย เริ่มออกอากาศตอนแรกวันพฤหัสบดีที่ 25 มกราคม พ.ศ. 2560 ทุกวันพุธ- พฤหัส เวลา 09.00 / 20.00 น. และตั้งแต่วันที่ 15 มีนาคม พ.ศ. 2560 ทุกวัน พุธ - พฤหัส เวลา 20.35 น.และตั้งแต่วันที่ 22 มีนาคม พ.ศ. 2560 ทุกวัน พุธ - พฤหัส เวลา 9.45 / 20.05 น.
เรื่องราวเกิดขึ้นในสมัย สงคราม จีน-อยุธยา ใน พ.ศ. 2101 - พ.ศ. 2102 เป็นการขัดแย้งระหว่างราชวงศ์สุพรรณภูมิ กับราชวงศ์หมิง เมื่อนักการทูตอยุธยาไปถวายเครื่องราชบรรณาการแก่จักรพรรดิเจิ้งถง เมื่อกำลังเดินทางไปได้มีกลุ่มโจรกลุ่มหนึ่งดักปล้นระหว่างทาง ซึ่งในนั้นมี เจ้าชายของราชวงศ์หมิงอยู่ด้วย จึงทำให้เสียขบวน และทำให้พระองค์ท่านสิ้นพระชนม์ในเวลาต่อมา เมื่อข่าวนี้ไปถึงหูจักรพรรดิเจิ้งถง พระองค์ทรงกริ้วมาก จึงได้ส่งเรื่องไปถึงสมเด็จพระมหาจักรพรรดิด้วยข้อเรียกร้อง 2 ประการคือ 1.ฝ่ายอยุธยาจะต้องจ่ายเงินชดเชยค่าเสียหายเป็นเงิน 1,000,000 หยวน (3,000,000 บาทในปัจจุบัน) 2.หรืออยุธยาจะยอมยกเมืองเชียงรายให้แก่จีน ซึ่งสมเด็จพระมหาจักรพรรดิปฏิเสธทั้ง 2 ข้อ โดนให้เหตุผลว่าอยุธยาไม่เป็นฝ่ายผิด เพราะการปล้นครั้งนี้เกิดขึ้นในดินแดนมณฑลยูนนานของจีน จึงทำให้วันที่ 21 เมษยน พ.ศ2101 ราชวงศ์หมิงจึงประกาศสงครามใน อาณาจักรอยุธยา ผลก็คือฝ่ายอยุธยาไม่สามารถต้านทานกองทัพราชวงศ์หมิงได้ จึงแลกเปลี่ยนเชลยศึกของกันและกัน และ กล้า คือหนึ่งในทหารที่เป็นเชลย กล้าจึงจำต้องเอาตัวรอดออกมาให้ได้
ตั้งแต่วันที่ 2 - 3 , 9 - 10 , 16 - 17 , 23 - 24 ตุลาคม พ.ศ. 2560 ทางสถานีมีความจำเป็นที่จะต้องงดการออกอากาศละครเรื่องเงาอาถรรพ์ออกไปในช่วงวันดังกล่าว เนื่องมาจากตลอดทั้งเดือนตุลาคมทางสถานีได้รับคำสั่งให้งดการออกอากาศละครโทรทัศน์หรือรายการโทรทัศน์ที่สื่อถึงความบันเทิงรื่นเริงใจเนื่องมาจากงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช (รัชกาลที่ 9 แห่งราชวงศ์จักรี) ที่จะมีขึ้นในระหว่างวันที่ 25 - 29 ตุลาคม พ.ศ. 2560 ซึ่งได้รับคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ผ่านทางสถานีโทรทัศน์ไทยทุกสถานี จากสมาคมมีเดียเอเยนซี่ และธุรกิจสื่อแห่งประเทศไทย (MAAT) โดยกำหนดการออกอากาศละครเรื่องนี้จะกลับมาออกอากาศตามปกติในวันจันทร์ที่ 30 ตุลาคม พ.ศ. 2560 เป็นต้นไป โดยช่อง 8 จะนำละครเรื่องเชลยศึก (ละครโทรทัศน์ไทย) มารีรันออกอากาศแทน ถึงวันที่ 1-12 ตุลาคม พ.ศ. 2560 ออกอากาศทุกวันจันทร์-อาทิตย์ เวลา 18.50 น. แทนละครเรื่องเงาอาถรรพ์ และ ละครเรื่องใจลวง
การตอบรับของละครเรื่องนี้ทั้งหมด 20 ตอน ตอนที่ได้ออกอากาศไป (เมื่อวันที่ 25 มกราคม พ.ศ. 2560 - 30 มีนาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.89
ม็อบ (แก้ความกำกวม)
ม็อบ (Mob) อาจหมายถึง
ทรายย้อมสี
ทรายย้อมสี เป็นละครโทรทัศน์แนวดราม่า จากบทประพันธ์ของ กฤษณา อโศกสิน โดยนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2541 โดย บริษัท ทีวีซีน จำกัด บทโทรทัศน์ เพชร กำกับการแสดงโดย ยุทธนา ลอพันธุ์ไพบูลย์ นำแสดงโดย ปรียานุช ปานประดับ, ชัยวัฒน์ ฮิลเดอบรานด์, พรชิตา ณ สงขลา, สันติสุข พรหมศิริ ออกอากาศทุกพุธ-วันพฤหัสบดี เวลา 20.20 - 22.20 น. ทางช่อง 3
ครั้งที่ 2 ในปี พ.ศ. 2560 สร้างโดย อาร์เอส บทโทรทัศน์โดย วาทินีย์ กำกับการแสดงโดย บรรเจิด พุทธโศภิษฐ์ นำแสดงโดย นิดา พัชรวีระพงษ์, เกริกพล มัสยวาณิช, กฤตฎ์ อมรชัยฤกษ์ ออกอากาศทุกวันจันทร์-อังคาร เวลา 20:30 - 22:00 น. ทางช่อง 8 เริ่มตอนแรกวันจันทร์ที่ 5 มิถุนายน พ.ศ. 2560−8 สิงหาคม พ.ศ. 2560 และตั้งแต่วันที่ 3 กรกฎาคม พ.ศ. 2560 ออกอากาศทุกวันจันทร์-อังคาร เวลา 20:30 - 21:45 น. ทางช่อง 8
“มณียง” AE สาวที่สร้างรูปลักษณ์สวยงามเคลือบตัวเองไว้เพื่อให้ได้ทุกสิ่งที่ต้องการ มีชายหนุ่มเข้ามาในชีวิตเธอมากมาย ทั้ง “บูรณะ” เจ้านายที่หวังจะเคลมเธอ “กรรณ” คาสโนว่าตัวพ่อที่ใช้เงินซื้อทุกอย่าง “โชว” นายแบบหนุ่มหน้าใหม่ที่กำลังแจ้งเกิด แต่มีเพียงความดีและจริงใจของเด็กหนุ่มอย่าง “ราวี” เท่านั้นที่สั่นคลอนใจของมณียงได้ การมีราวีทำให้มณียงรู้สึกว่ามันอาจจะเป็นความรัก แต่เมื่อมี “ชลาใส” ก้าวเข้ามา ความสดใสที่ไร้ “เปลือก” เคลือบไว้กำลังทำให้มณียงอาจต้องเสียราวีไป มณียงต้องทำทุกอย่างเพื่อรักษาเปลือกของเธอและหัวใจของราวีไว้ แม้สุดท้ายมันอาจจะทำลายทั้งชีวิตและคุณค่าในตัวเธอเอง ติดตามชม “ทรายย้อมสี” ได้ทางช่อง8
การตอบรับจองละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 5 มิถุนายน พ.ศ. 2560 - 8 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ 0.88
วอลเลย์บอลลีกอา
วอลเลย์บอลลีกอา () เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส ก่อตั้งขึ้นในปี ค.ศ. 1937 ซึ่งปัจจุบันมีทีมเข้าแข่งขันทั้งหมด 12 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาลทีมอันดับสุดท้ายของตารางจะตกชั้นลงในเล่นในลีกเบ และทีมจากลีกเบจะเลื่อนชั้นขึ้นมา โดยสองทีมอันดับแรกจะผ่านเข้าไปเล่นในซีอีวีแชมเปียนส์ลีก ในขณะที่ทีมอันดับ 3 และ4 จะเข้าไปเล่นในซีอีวีแชลเลนจ์คัพ ส่วนอันดับ 5 จะมีสิทธิเข้าไปเล่นในซีอีวีคัพ
ทีมที่ชนะมากที่สุดคือ อาแอ็สกาน, แอร์เซฟร็องส์ และ ปารีสอูว์เซ โดยเป็นแชมป์ทั้งหมด 9 สมัย
เฟอร์รารี่ เอฟ40
เฟอร์รารี่ เอฟ40 () เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี ค.ศ. 1987 - 1992 และโฉมรถแข่ง แอลเอ็ม ( LM ) และจีทีอี ( GTE ) ตั้งแต่ปี ค.ศ. 1994 จนถึง ค.ศ. 1996 เอฟ40 ออกแบบโดยบริษัทพินินฟารินา เป็นรุ่นที่พัฒนาต่อจาก 288 จีทีโอ คำว่า "40" มาจากการเฉลิมฉลองครบ 40 ปีบริษัทเฟอร์รารี่ และนับเป็นเฟอร์รารี่รุ่นสุดท้ายที่ผู้ก่อตั้งบริษัท นายเอ็นโซ เฟอร์รารี่ ได้ร่วมพัฒนา ก่อนที่เขาจะเสียชีวิตในอีกหนึ่งปีถัดมา เอฟ40 ในขณะนั้นนับเป็นรถที่เร็วที่สุดของเฟอร์รารี่ มีอัตรากำลังดีที่สุด และมีราคาจำหน่ายสูงที่สุด
ในช่วงแรกบริษัทได้วางแผนที่จะผลิตเพียง 400 คัน และจะจำหน่ายในราคาประมาณ 400,000 ดอลลาร์สหรัฐ (หรือราว 830,000 ดอลลาร์สหรัฐในปัจจุบัน) แต่ก็มีลูกค้าบางรายยอมเสียเงินมากกว่า 1.6 ล้านดอลลาร์สหรัฐ เพื่อจะซื้อ เอฟ40 ในปี ค.ศ. 1999 สุดท้ายบริษัทก็ได้ผลิตเพิ่ม จนในที่สุดมี เอฟ40 ทั้งหมด 1,311 คัน ทำให้เป็นรถรุ่นที่แพงที่สุดของเฟอร์รารี่ที่ผลิตมากที่สุดอีกด้วย
เอฟ40 มีกำลัง 478 แรงม้า (352 kW; 471 hp) ที่ 7000 รอบ/วินาที สามารถทำอัตราเร่ง 0-100 กม./ชม. ได้ที่ 4.7 วินาที และความเร็วสูงสุดที่ 321 กม./ชม. (199 ไมล์/ชม.)
ภุชงค์ โยธาพิทักษ์
ภุชงค์ โยธาพิทักษ์ (ชื่อเล่น:เจี๊ยบ) เป็นนักแสดงชายชาวไทย
ภุชงค์ โยธาพิทักษ์ เกิดเมื่อวันที่ 8 พฤษภาคม พ.ศ. 2510 เริ่มต้นจากงานโฆษณาจากเบื้องหลังในฐานะครีเอทีฟงานโฆษณามาสู่งานเบื้องหน้า ด้วยการแสดงโฆษณาทางทีวีหลายชิ้นจนโด่งดังด้วยมาดกวนๆ สนุกสนาน ร่าเริง ตลกขบขัน ต่อมาจึงได้มีผลงานทางจอเงินของหม่อมเจ้าทิพยฉัตร ฉัตรชัย เรื่อง "เกาะรัก" ร่วมกับ เปียเชอร์ คริสเตนเซ่นและคัทรียา กาญจนโรจน์ ต่อมาได้ออกอัลบั้มเพลงในสังกัดคีตาถึง 2 อัลบั้ม ชุดแรกออกในปี พ.ศ. 2534 มีชื่อว่า "วัคซีน" ซึ่งมีเพลงเด่นคือ ลิปซิงก์, ใครสอนเธอ, จองเวรรักเธอ และภาพสะเทิ้น อัลบั้มชุดต่อมา ออกในปี พ.ศ. 2535 มีชื่อว่า "เอาะออ" และยังมีผลงานทางละครโทรทัศน์ออกมาอย่างต่อเนื่อง
ปัจจุบันสมรสแล้ว และยังคงแสดงละครและเป็นพิธีกรรายการ "สายตรวจภาษา" ทาง ททบ'5 และรายการ "ลูกทุ่งซุปเปอร์ทัวร์" ทางช่อง 3
จักรพันธ์ ตัณฑะสุวรรณะ
จักรพันธ์ ตัณฑะสุวรรณะ (ชื่อเล่น:ก้อง) เป็นนักแสดงชายชาวไทย
จักรพันธ์ ตัณฑะสุวรรณะ เกิดเมื่อวันที่ 13 มิถุนายน พ.ศ. 2526
กุสตาฟ ยานี
วิเตซ กุสตาฟ ยานี () เป็นผู้บัญชาการฮังการีในช่วงสงครามโลกครั้งที่สอง เขาได้บังคับบัญชากองทัพฮังการีที่สองในยุทธการที่สตาลินกราดต่อมาเขาถูกตัตสินว่ามีความผิดในข้อหาก่ออาชญากรรมสงครามและประหารชีวิต
ลาซาเร ปอนติเชลลี
ลาซาเร ปอนติเชลลี (, ชื่อเกิด:) เป็นทหารผ่านศึกฝรั่งเศสและอิตาลีคนสุดท้ายในสงครามโลกครั้งที่หนึ่ง และเป็นทหาร Poilu ในสนามเพลาะคนสุดท้ายจนเสียชีวิต
ปอนติเชลลี เกิดที่อิตาลี ต่อมาเมืออายุ 16 ปีเขาไปเที่ยวฝรั่งเศสและถูกเรียกตัวให้เข้าร่วมกองทัพฝรั่งเศสเมื่อสงครามเกิดขึ่นในปี 1914 ต่อมาได้แปรพักตรไปเข้าร่วมกับกองทัพอิตาลีจนสงครามสิ้นสุด
สำหรับปอนติเชลลีแล้วการมีชีวิตรอดไม่ได้ถือว่าเป็นการประสอบความสำเร็จแต่อย่างใด และปอนติเชลลี่ก็ได้ให้สัมภาษณ์กับรอยเตอร์ในปีที่แล้วว่า "ไม่เคยรู้มาก่อนว่ามาถึงจุดนี้ได้อย่างไร" เขาได้กล่าวอยู่เสมอว่าเกียรติประวัตินั้นตกอยู่กับทหารฝรั่งเศสกว่า 1.3 ล้านคนที่ได้เสียชีวิตระหว่างสงคราม
เมื่อฌากส์ ชีรักเป็นประธานาธิบดีฝรั่งเศส เขาได้สาบานว่าจะแสดงความเคารพต่อทหารผ่านศึกคนสุดท้ายโดยให้มีงานศพอย่างสมเกียรติ แต่ปอนติเชลลี่กลับต่อต้านแนวความคิดของชีรัก โดยกล่าวว่ามันจะเป็นการลบหลู่ทหารคนอื่นๆ ที่ได้เสียชีวิตไปแล้ว โดยไม่มีพิธีหรืองานศพใดๆ
กองทัพเรือโซเวียต
กองทัพเรือโซเวียต () เป็นหน่วยงานที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของสหภาพโซเวียต
กองทัพเรือโซเวียตมีกองเรือย่อยคือกองเรืออาร์กติก, กองเรือบอลติก, กองเรือทะเลดำ, กองเรือแปซิฟิก และนอกจากนี้กองทัพเรือโซเวียตยังบัญชาการ ฐานทัพเรือเลนินกราด และ กองเรือรบเล็กแคสเปียน ซึ่งเป็นกองเรือที่ลาตตะเวนในทะเลสาบแคสเปียนและบัญชาการ Soviet Naval Aviation, นาวิกโยธินโซเวียต และ Coastal Artillery.
วังน้ำวน
วังน้ำวน เป็นละครโทรทัศน์ แนวละครดราม่า-โรแมนติก จากบทประพันธ์ของ ยุทธนา มุกดาสนิท, วาณิช จรุงกิจอนันต์ ถูกสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2535 ผลิตโดย เอ็กแซ็กท์ และ แกรมมี่ บทโทรทัศน์โดย วาณิช จรุงกิจอนันต์ กำกับการแสดงโดย ยุทธนา มุกดาสนิท นำแสดงโดย พิทยา ณ ระนอง, รอน บรรจงสร้าง, ขจรศักดิ์ รัตนนิสสัย,ใหม่ เจริญปุระ, มาช่า วัฒนพานิช, ณหทัย พิจิตรา โดยเริ่มออกอากาศตอนแรกวันที่ 1 พฤษภาคม - 5 กันยายน พ.ศ. 2535 ทาง สถานีวิทยุโทรทัศน์กองทัพบกช่อง 5 ทุกวันศุกร์-เสาร์เวลา 20.30 - 21.30 น.
ครั้งที่สองปี พ.ศ. 2547 ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย วรรณา แต่งพสุเลิศ กำกับการแสดงโดย อิสริยะ จารุพันธ์ นำแสดงโดย รัฐศาสตร์ กรสูต, อลิชา หิรัญพฤกษ์, ธัญญาเรศ เองตระกูล, ณฐมน ภูวะปัจฉิม โดยเริ่มออกอากาศตอนแรกวันที่ 17 กรกฎาคม - 30 ตุลาคม พ.ศ. 2547 ทาง สถานีวิทยุโทรทัศน์ไทยทีวีสีช่อง 3 ทุกวันเสาร์-อาทิตย์ เวลา 17.40 - 18.25 น.
จักรพรรดิเซเน
จักรพรรดิเซเน ( ) จักรพรรดิองค์ที่ 22 แห่งราชวงศ์ญี่ปุ่นครองสิริราชสมบัติระหว่าง 8 กันยายน ค.ศ. 479 – 27 กุมภาพันธ์ ค.ศ. 484 (พ.ศ. 1022 - พ.ศ. 1027)
โดยก่อนที่จักรพรรดิเซเนจะเสด็จขึ้นสืบราชบัลลังก์พระองค์ต้องทำสงครามกลางเมืองแย่งชิงราชบัลลังก์กับเจ้าชายโฮะชิกะวะพระเชษฐาต่างพระราชมารดาจนได้รับชัยชนะ
จักรพรรดิเค็นโซ
จักรพรรดิเค็นโซ ( ) จักรพรรดิองค์ที่ 23 แห่งราชวงศ์ญี่ปุ่นครองสิริราชสมบัติระหว่าง 27 กุมภาพันธ์ ค.ศ. 484 – 2 มิถุนายน ค.ศ. 487 (พ.ศ. 1027 - พ.ศ. 1030)
ยุวดี ไทยหิรัญ
ยุวดี ไทยหิรัญ เป็นนักแสดงชาวไทยและเป็นผู้จัดละคร บริษัท ยูม่า 99 จำกัด ทาง ช่อง 3 ชีวิตส่วนตัวสมรสกับ ชูชัย องอาจชัย
ผลงานละครโทรทัศน์ทั้งหมดในฐานะผู้จัดละครช่อง 3 บริษัท ยูม่า 99 จำกัด
ยกเว้นละคร ดอกไม้ในป่าหนาว (2539) กับ จับตายวายร้ายสายสมร (2553) ออกอากาศทางช่อง 5
รัชพล นาวันโน
รัชพล นาวันโน (ชื่อเล่น : นะ) นักฟุตบอลอาชีพชาวไทยในตำแหน่งกองกลาง ปัจจุบันเซ็นสัญญากับทีมพีที ประจวบ จบการศึกษาจากโรงเรียนนาคประสิทธิ์
โดยในอดีตรัชพลได้เคยร่วมเดินสายแข่งฟุตบอลรายการต่าง ๆ ร่วมกับเมสซี่เจ ชนาธิป สรงกระสินธ์ ก่อนจะได้เซ็นสัญญากับสโมสรนครปฐม เอฟซีเมื่อ พ.ศ. 2553 กระทั่งทางสโมสรนครปฐมได้ยุบทีมในปีต่อมาทำให้รัชพลได้ย้ายไปร่วมทีมนกใหญ่พิฆาต ชัยนาท ฮอร์นบิล
จนกระทั่ง พ.ศ. 2559 สัญญาของรัชพลกับชัยนาทได้สิ้นสุดลงทำให้รัชพลได้เดินทางมาทดสอบฝีเท้ากับทีมกิเลนผยอง เอสซีจี เมืองทอง ยูไนเต็ด จนเป็นที่พอใจทางสโมสรจึงได้เซ็นสัญญากับรัชพลโดยสวมหมายเลข 13
รัชพลเคยถูกเรียกตัวไปติด ทีมชาติไทยชุดใหญ่ ในสมัยที่ สุรชัย จตุรภัทรพงษ์ เป็นหัวหน้าผู้ฝึกสอนโดยลงเล่นทั้งสิ้น 2 นัด
คุนาล ไนเยอร์
คุนาล ไนเยอร์ ( ปัญจาบ: ਕੁਨਾਲ ਨੈਯ੍ਯਰ เกิดวันที่ 30 เมษายน ค.ศ. 1981) เป็นนักแสดงและนักเขียนชาวอินเดีย กำเนิดที่ประเทศอังกฤษ เป็นที่รู้จักจากบทบาท ราเจช คูธราปพาลี จากละครซิตคอม "เดอะบิกแบงเธียรี" ออกอากาศทางช่องซีบีเอส
นิตยสาร"ฟอบส์"กล่าวว่า ไนเยอร์ เป็นนักแสดงโทรทัศน์ชายที่มีรายได้สูงที่สุดเป็นอันดับที่สามของโลก โดยมีรายได้ 20 ล้านดอลลาร์สหรัฐหลังแสดงเรื่องเดอะบิกแบงเธียรี
ไนเยอร์เกิดในเฮาน์สโลว์ ลอนดอน ในครอบครัวชาวปัญจาบ และเติบโตในนิวเดลี ประเทศอินเดีย เขาเข้าเรียนโรงเรียนเซนต์โคลัมบาในกรุงนิวเดลี และเขาเล่นแบดมินตันให้ทีมกีฬาในโรงเรียนด้วย เขาต้องการให้เรียกเขาว่า "ชาวอินเดีย" มากกว่า ชาวอินเดียบริติช บิดามารดาของเขาอาศัยอยู่ในนิวเดลี
ในปี ค.ศ. 1999 ไนเยอร์ย้ายมาสหรัฐอเมริกาเพื่อศึกษาระดับปริญญาตรี วุฒิวิทยาศาสตรบัณฑิตในสาขาธุรกิจ (การเงิน) ในมหาวิทยาลัยพอร์ตแลนด์ รัฐออริกอน ขณะกำลังศึกษา เขาเริ่มเข้าเรียนการแสดงและแสดงละครในโรงเรียนหลายเรื่อง
หลังจากเข้าร่วมเทศกาลละครเวทีวิทยาลัยอเมริกัน ไนเยอร์ตัดสินใจเป็นนักแสดงมืออาชีพ เขาศึกษาต่อที่มหาวิทยาลัยเทมเพิล ในฟิลาเดลเฟีย รัฐเพนซิลเวเนีย และได้รับปริญญาศิลปศาสตรมหาบัณฑิตด้านการแสดง
หลังจบการศึกษา ไนเยอร์รับงานโฆษณาโทรทัศน์อเมริกัน และเล่นละครเวทีในลอนดอน ในปี ค.ศ. 2006 เขาเป็นที่สนใจครั้งแรกในสหรัฐอเมริกาจากละครเวทีเรื่อง"ฮักแอนด์โฮลเดน" จากการผลิตของราจิฟ โจเซฟ ซึ่งเขารับบทเป็นนักศึกษาแลกเปลี่ยนชาวอินเดียที่กระวนกระวายจากการประสบกับวัฒนธรรมอเมริกันก่อนเดินทางกลับบ้านเกิด ไนเยอร์ยังร่วมมือกันอารัน ดาส เขียนบทละครเวทีเรื่อง "คอตตอนแคนดี" แสดงในนิวเดลีและได้รับตอบรับที่ดี
ไนเยอร์เป็นนักแสดงรับเชิญในละคร "เอ็นซีไอเอส" ตอน "Suspicion" ออกอากาศทางช่องซีบีเอส รับบทเป็นยูสเซฟ ซีดาน ผู้ก่อการร้ายชาวอิรัก
เพื่อนร่วมงานคนหนึ่งของไนเยอร์ได้ยินเกี่ยวกับบทบาทนักวิทยาศาสตร์ในละครซิตคอมที่จะออกอากาศทางช่องซีบีเอส และแนะนำให้เขาออดิชันบทดังกล่าว ทำให้ไนเยอร์ได้แสดงในละคร "เดอะบิกแบงเธียรี" ซึ่งเขารับบท ราเจช คูธราปพาลี นักฟิสิกส์ดาราศาสตร์
ในปี ค.ศ. 2011 เขาร่วมจัดรายการ"ทริบิวต์ทูเนิดส์" ร่วมกับนักแสดง ไซมอน เฮลเบิร์ก ในเทศกาลอารมณ์ขัน จัสต์ฟอร์ลาฟ
เงือกสาวตัวร้ายกับนายต้มตุ๋น
เงือกสาวตัวร้ายกับนายต้มตุ๋น (; ) เป็นละครโทรทัศน์เกาหลีใต้ในปี ค.ศ. 2016 ได้รับแรงบันดาลใจมาจาก "Eou Yadam" (어우야담) นิทานปรัมปราในอดีตคอลเลกชันแรกในราชวงศ์โชซ็อนของยู มง-อิน ซึ่งบอกเล่าเรื่องราวของชายคนหนึ่งที่ได้ช่วยนางเงือกจากการถูกจับเป็นเชลย ละครเล่าสลับไปมาระหว่างปี ค.ศ. 1599 และ ค.ศ. 2016 ซึ่งมีการกล่าวถึงไซเรนและปรากฏการณ์ดอพเพลแกงเกอร์ที่เกิดขึ้นกับชายคนนั้น
นำแสดงโดย ช็อน จี-ฮย็อน และ อี มิน-โฮ ออกอากาศครั้งแรกทางช่องเอสบีเอส ทุกวันพุธและวันพฤหัสบดีเวลา 22:00 น. เริ่มตอนแรกเมื่อวันที่ 16 พฤศจิกายน ค.ศ. 2016 เขียนโดยพัก จี-อึน (ผู้เขียน "ยัยตัวร้ายกับนายต่างดาว") และกำกับโดยจิน ฮย็อก (ผู้กำกับ "อัจฉริยะหมอสองแผ่นดิน") การถ่ายทำละครส่วนใหญ่อยู่ในโซลและจังหวัดชุงช็องเหนือ รวมถึงเกาะเชจู นอกจากนี้ ยังถ่ายทำในปาเลาและสเปน
ออสเตรเลียเน็กซ์ท็อปโมเดล ฤดูกาลที่ 8
ออสเตรเลียส์เน็กซ์ท็อปโมเดล ฤดูกาลที่ 8 เป็นรายการเรียลลิตี้โชว์ค้นหาสุดยอดนางแบบของประเทศออสเตรเลีย ออกอากาศตอนแรกในวันที่ 9 กรกฎาคม พ.ศ. 2556 ทางสถานีโทรทัศน์ช่อง ฟ็อกซ์8 ในฤดูกาลนี้ได้มีการเปลี่ยนผู้ดำเนินรายการคนใหม่เป็น เจนนิเฟอร์ ฮอว์กินส์ ร่วมด้วย อเล็กซ์ เพอร์รี่, ชาร์ลอตต์ ดอว์สัน และ ดิดิเยร์ โคเฮน
รางวัลสำหรับผู้ชนะในฤดูกาลนี้จะได้รับคือ สัญญาการเป็นนางแบบกับ ไอเอ็มจี ซิดนีย์ โมเดลลิ่งชื่อดังเป็นเวลา 1 ปี, เงินรางวัล 20,000 ดอลลาร์ออสเตรเลีย สนับสนุนโดย ผลิตภัณฑ์เทรเซมเม่, รถยนต์นิสสัน ดูอัลลิส, ทริปเดินทางไปยังกรุงปารีสเพื่อพบกับ ไอเอ็มจี ปารีส และได้ถ่ายแบบแฟชั่นลงในนิตยสารฮาร์เปอร์ บาซาร์ ออสเตรเลีย
ผู้ชนะในฤดูกาลนี้คือ เมลิสซ่า จูราโตวิทช์ อายุ 16 ปี จากเมืองเมลเบิร์น รัฐวิกทอเรีย
ไฮเกอ กาเมอร์ลิง โอนเนิส
ไฮเกอ กาเมอร์ลิง โอนเนิส (; 21 กันยายน ค.ศ. 1853 – 21 กุมภาพันธ์ ค.ศ. 1926) เป็นนักฟิสิกส์ชาวดัตช์ เกิดที่เมืองโกรนิงเงิน เป็นบุตรของฮาร์ม กาเมอร์ลิง โอนเนิส และอันนา แกร์ดีนา กูร์ส มีน้องชายและน้องสาวชื่อแม็นโซและแจ็นนีตามลำดับ ในปี ค.ศ. 1870 กาเมอร์ลิง โอนเนิสเข้าเรียนที่มหาวิทยาลัยโกรนิงเงินและเรียนกับโรแบร์ท บุนเซิน และกุสทัฟ เคียร์ชฮ็อฟที่มหาวิทยาลัยไฮเดิลแบร์กระหว่างปี ค.ศ. 1871–1873 ต่อมาเขาเรียนจบปริญญาโทและปริญญาเอกที่มหาวิทยาลัยโครนิงเงินและเป็นผู้ช่วยโยฮันเนิส โบสส์คา ผู้อำนวยการวิทยาลัยสารพัดช่างแด็ลฟต์ (ปัจจุบันคือมหาวิทยาลัยเทคโนโลยีแด็ลฟต์)
ระหว่างปี ค.ศ. 1882–1923 กาเมอร์ลิง โอนเนิสดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยไลเดิน ต่อมาในปี ค.ศ. 1904 เขาก่อตั้งห้องปฏิบัติการด้านไครโอจีนิกส์และเชิญนักวิจัยหลายท่านมาร่วมงาน ในวันที่ 10 กรกฎาคม ค.ศ. 1908 กาเมอร์ลิง โอนเนิสประสบความสำเร็จในการสร้างฮีเลียมเหลวจากการศึกษาวัฏจักรแฮมป์สัน–ลินด์และปรากฏการณ์จูล–ทอมสัน เขาสามารถลดอุณหภูมิจนถึงจุดเดือดของฮีเลียม (−269 °ซ, 4.2 เคลวิน) และเมื่อลดความดันของฮีเลียมเหลว กาเมอร์ลิง โอนเนิสสามารถลดอุณหภูมิได้เกือบถึง 1.5 เคลวิน (-271.65 °ซ) ซึ่งเป็นอุณหภูมิที่ต่ำที่สุดในโลกในขณะนั้น ปัจจุบันอุปกรณ์ที่โอนเนิสใช้สร้างฮีเลียมเหลวเป็นครั้งแรกอยู่ที่พิพิธภัณฑ์บูร์ฮาเฟอที่เมืองไลเดิน
ต่อมาในวันที่ 8 เมษายน ค.ศ. 1911 กาเมอร์ลิง โอนเนิสพบว่าที่อุณหภูมิ 4.2 เคลวิน (-268.95 °ซ) ความต้านทานไฟฟ้าในสายปรอทในฮีเลียมเหลวมีค่าเป็นศูนย์ เขาจึงตระหนักว่าความต้านทานไฟฟ้าจะลดลงเมื่ออุณหภูมิต่ำลง และตีพิมพ์งานวิจัยหลายชิ้นโดยเรียกปรากฏการณ์นี้ว่า "สภาพนำยวดยิ่ง" (superconductivity) ในปี ค.ศ. 1913 กาเมอร์ลิง โอนเนิสได้รับรางวัลโนเบลสาขาฟิสิกส์จากการศึกษาคุณสมบัติของสารที่อุณหภูมิต่ำและการสร้างฮีเลียมเหลว
ด้านชีวิตส่วนตัว กาเมอร์ลิง โอนเนิสแต่งงานกับมารียา อาดรียานา วิลเฮลมีนา เอลีซาเบต ไบเลอเฟลด์ในปี ค.ศ. 1887 ทั้งคู่มีบุตรด้วยกัน 1 คน กาเมอร์ลิง โอนเนิสเสียชีวิตที่เมืองไลเดินในปี ค.ศ. 1926 ต่อมาชื่อเขาได้รับการนำไปตั้งเป็นชื่อแอ่งดวงจันทร์
เซอร์ไวเวอร์ เกมเชนเจอส์
เซอร์ไวเวอร์: เกมเชนเจอส์ — มามานูกาไอส์แลนด์ () เป็นฤดูกาลที่ 34 ของรายการเซอร์ไวเวอร์ ถ่ายทำตั้งแต่วันที่ 6 มิถุนายน พ.ศ. 2559 ถึง 14 กรกฎาคม พ.ศ. 2559 มีกำหนดการออกอากาศตอนแรกในวันที่ 8 มีนาคม พ.ศ. 2560 ฤดูกาลนี้เป็นฤดูกาลที่ 4 นับจาก เซอร์ไวเวอร์ รวมดารา, เซอร์ไวเวอร์ ฮีโร่ปะทะวายร้าย และเซอร์ไวเวอร์ แคมโบเดีย ที่ผู้เล่นทั้งหมดเป็นผู้ที่เคยเล่นเกมนี้มาแล้ว ธีมหลักของฤดูกาลนี้คือนำผู้เล่นเก่าทั้งหมด 20 คนที่เคยเปลี่ยนแปลงการเดินเกมในฤดูกาลก่อนหน้าของตนเองเป็นอย่างมาก ทั้งเป็นผู้เปลี่ยนเกมเองหรือมีผลทำให้การเดินเกมในฤดูกาลนั้นๆเกิดการเปลี่ยนแปลง
เครื่องรางภูมิคุ้มกันในฤดูกาลนี้ จะถูกซ่อนในวิธีที่หลากหลาย ทั้งซ่อนในขณะการแข่งต่างๆแม้แต่ในบริเวณสภาเผ่า หรือต้องหาคำใบ้ในสถานที่ต่างๆ ก่อนแล้วจึงจะหาเครื่องรางได้ ส่วนการโหวตก็มีการเปลี่ยนแปลง โดยเมื่อมีการเสมอกัน จะไม่ทำการโหวตอีกครั้ง แต่จะต้องมีการพูดคุยกันของผู้ที่ไม่ได้ถูฏโหวตเพื่อตัดสินใจเลือกผู้เข้าแข่งขันที่ถูกโหวตแล้วมีผลโหวตเสมอกันออก หากผู้เข้าแข่งขันที่ไม่ได้ถูกโหวตไม่สามารถตกลงกันได้ ผู้ที่ถูกโหวตจะปลอดภัยทันที ส่วนผู้ที่ไม่ถูกโหวตจะต้องจับหินสี
อีกส่วนหนึ่งที่มีการเปลี่ยนแปลง คือ เกาะอัปยศ จะไม่ใช่เกาะที่ยากลำบากต่อการอาศัยอยู่ แต่เป็นเรือลำหนึ่งที่เต็มไปด้วยอาหารและเสบียงมากมายที่จะสามารถพักผ่อนได้เต็มที่ พร้อมทั้งจะมีสิทธิ์ได้เลือกข้อได้เปรียบในเกม ที่มีมาให้เลื่อกในหลากหลายรูปแบบอีกด้วย ซึ่งทั้งหมดนี้ต่างจากเกาะอัปยศในฤดูกาลก่อนๆ อย่างสิ้นเชิง ส่วนรูปแบบเกมที่เหลือทั้งหมดยังคงไว้เช่นเดิม วันที่ 14 เด็บบี้ ถูกส่งไปอยู่เกาะอัปยศคนเดียวและกลับเข้าเผ่านูกูในวันที่ 16 โดยเข้ามาแทนที่แซนดร้าที่ถูกโหวตออกไป
วอลเลย์บอลชายเวิลด์แกรนด์แชมเปียนคัพ 2017
วอลเลย์บอลชายเวิลด์แกรนด์แชมเปียนคัพ 2017 () จัดขึ้นที่นะโงะยะ และ โอะซะกะ ประเทศญี่ปุ่น ระหว่างวันที่ 12–17 กันยายน ค.ศ. 2017
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ อเมริกาใต้, ยุโรป, อเมริกาเหนือและเอเชีย บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ
วอลเลย์บอลหญิงเวิลด์แกรนด์แชมเปียนคัพ 2017
วอลเลย์บอลหญิงเวิลด์แกรนด์แชมเปียนคัพ 2017 () จัดขึ้นที่โตเกียว และ นะโงะยะ ประเทศญี่ปุ่น ระหว่างวันที่ 5–10 กันยายน ค.ศ. 2017
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ เอเชีย, ยุโรป, อเมริกาเหนือและอเมริกาใต้ บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ
กษมา นิสสัยพันธ์
กษมา นิสสัยพันธุ์ (ชื่อเล่น:เอ๋) เป็นนักแสดงชายชาวไทย
กษมา นิสสัยพันธุ์ เกิดเมื่อวันที่ 25 กันยายน พ.ศ. 2502 เริ่มผลงานสร้างชื่อจากละครเรื่องแรก คำพิพากษา ในบท "ไอ้ฟัก" จากนั้นจึงมีผลงานการแสดงมาอย่างต่อเนื่องจนถึงปัจจุบัน พร้อมทั้งไปทำงานเบื้องหลังในตำแหน่งแอ็กติ้ง, โค้ช, ผู้ช่วยผู้กำกับฯ และผู้กำกับการแสดงละครให้กับดีด้า วิดีโอ โปรดักชั่น (ช่อง 7) 3 เรื่องคือ อตีตา, บ้านไร่เรือนตะวัน, หงส์ฟ้ากับสมหวัง และบริษัท คอมเมดี้ เวิลด์ จำกัด และสถานีโทรทัศน์ พีพีทีวี เอชดี ของเป็ด เชิญยิ้ม เรื่อง มนต์รักสองฝั่งคลอง นอกจากนี้ยังทำงานเบื้องหลังให้กับบริษัท ทีวีซีน ของ ณัฏฐนันท์ ฉวีวงษ์ และบริษัท มาสเตอร์วัน ของ ทาริกา ธิดาทิตย์
ปัจจุบันได้ใช้ชีวิตคู่กับปัทมา ปานทอง นักแสดงที่เล่นละครและอยู่เบื้องหลังร่วมกัน
ดราก้อนเควสต์ XI
ดราก้อนเควสต์ XI () เป็นเกมหลักภาคที่สิบเอ็ดในชุดเกม"ดราก้อนเควสต์" พัฒนาและจัดจำหน่ายโดยสแควร์เอนิกซ์ ออกวางจำหน่ายแล้วเมื่อวันที่ 29 กรกฎาคม ปี 2017 ในฉบับภาษาญี่ปุ่นบนเครื่อง PlayStation 4 และเครื่อง Nintendo 3DS ส่วน Nintendo Switch อยู่ในระหว่างการพัฒนา และมีกำหนดวางจำหน่ายฉบับภาษาอังกฤษในวันที่ 4 กันยายน 2018 โดยภาคนี้ใช้เทคโนโลยี Unreal Engine 4 ทำให้ได้กราฟิกที่มีความคมชัดสูงและเสมือนจริง
ตัวละครหลักของของดราก้อนเควสต์ XI คือเด็กหนุ่มไร้เดียงสาอายุ 18 ปีนามว่า "อีเลเว่น" (Eleven) ที่เติบโตขึ้นมาในหมู่บ้านในชนบทอันสงบสุข เมื่อต้องเข้ารับการทำพิธีเป็นผู้ใหญ่ เขาพบว่าตัวเองนั้นคือผู้กล้าที่ครั้งหนึ่งเคยได้ช่วยโลกไว้จากความมืดมิด ซึ่งได้กลับชาติมาเกิดใหม่พร้อมภาระหน้าที่อันใหญ่หลวง และยังพบว่าแท้จริงแล้วเขาไม่ได้เกิดที่หมู่บ้านแห่งนี้ แต่ลอยมากับแม้น้ำในคืนหนึ่งแล้วมีคนมาพบเข้า สมบัติเพียงชิ้นเดียวที่ติดตัวเขามีสัญลักษณ์ของราชวงศ์อยู่
อีเลเว่นจึงออกเดินทางไปพบพระราชาในเมืองหลวงเพื่อหวังจะคลายข้อสงใสทั้งเรื่องผู้กล้าและชาติกำเนิดของเขา อย่างไรก็ตาม เมื่อเขาไปยังปราสาท พระราชากลับสั่งจับกุมเขาในฐานะที่เขาเป็นผู้กล้า และหาว่าเขาเป็นเมล็ดพันธุ์แห่งความมืด อีเลเว่นถูกนำตัวไปขังยังคุกใต้ดินและได้รู้จักกับคามิว โจรหนุ่มวัยไล่เลี่ยกัน เขาได้แหกคุกออกมากับคามิว เมื่อคามิวทราบว่าเขาคือผู้กล้าในตำนาน คามิวก็ตัดสินใจออกเดินทางไปกับเขาและคอยสนับสนุนเพื่อให้เขาบรรลุหน้าที่ในฐานะผู้กล้า
ดราก้อนเควสต์ XI ทำยอดขายไปมากกว่า 2 ล้านชุดภายใน 2 วันหลังวางจำหน่ายในญี่ปุ่น โดยแบ่งเป็นฉบับ Nintendo 3DS จำนวน 1.13 ล้านชุด และฉบับ PS4 จำนวน 0.95 ล้านชุด